LT
2022 10 21
Europos Sąjungos oficialusis leidinys
L 273/1
II (Ne teisėkūros procedūra priimami aktai)
TARPTAUTINIAI SUSITARIMAI TARYBOS SPRENDIMAS (ES) 2022/1987 2022 m. spalio 13 d. dėl Europos Sąjungos bei jos valstybių narių ir Malaizijos Vyriausybės pagrindų susitarimo dėl partnerystės ir bendradarbiavimo pasirašymo Sąjungos vardu
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 209 straipsnį kartu su 218 straipsnio 5 dalimi, atsižvelgdama į Europos Komisijos pasiūlymą, kadangi: (1)
2004 m. lapkričio 25 d.
Taryba įgaliojo Komisiją pradėti derybas su Malaizija dėl Europos Sąjungos ir jos valstybių narių bei Malaizijos Vyriausybės pagrindų susitarimo dėl partnerystės ir bendradarbiavimo (toliau – Susitarimas);
(2)
derybos dėl Susitarimo buvo sėkmingai baigtos 2016 m. balandžio 6 d.
Putradžajoje (Malaizija) Susitarimą parafavus;
(3)
derybininkai patvirtino bendrą sutarimą, kad pagal Malaizijos Federalinę Konstituciją Malaizijos Vyriausybė Susitarimo pasirašymu ketina susaistyti Malaiziją visais lygiais;
(4)
Susitarimo tikslas – užmegzti glaudesnę Sąjungos ir Malaizijos partnerystę ir stiprinti bei plėtoti bendradarbiavimą abipusiškai svarbiais klausimais, įskaitant žmogaus teisių, masinio naikinimo ginklų neplatinimo, kovos su terorizmu, kovos su korupcija ir organizuotu nusikalstamumu, prekybos, migracijos, aplinkos, energetikos, klimato kaitos, transporto, mokslo ir technologijų, užimtumo ir socialinių reikalų, švietimo, kultūros ir žemės ūkio sritis;
(5)
todėl Susitarimas turėtų būti pasirašytas Sąjungos vardu su sąlyga, kad jis bus sudarytas vėliau,
PRIĖMĖ ŠĮ SPRENDIMĄ:
1 straipsnis Įgaliojama Sąjungos vardu pasirašyti Europos Sąjungos bei jos valstybių narių ir Malaizijos Vyriausybės pagrindų susitarimą dėl partnerystės ir bendradarbiavimo (toliau – Susitarimas) su sąlyga, kad Susitarimas bus sudarytas (1).
(1) Susitarimo tekstas bus paskelbtas kartu su sprendimu dėl jo sudarymo.